OPPO Reno4 pung naek pas Kamis (6/8/2020) buka sajara baru teknologi kamera telpon pintar pung maju. Son ada lai yang bilanh balomba-lomba deng dia pung megapiksel pung kuat, seri Reno yang baru ni kaskenal kaskembang lewat fitur kamera canggih yang balapor deng fotografi yang jaman sekarang.
OPPO Reno4 kasi pengalaman baru pas babuat lewat dia pung fitur yang dia pung, andia dia pung fitur tu AI Color Portrait, AI Monochrome Video, Night Flare Portrait, deng 960fps AI Slow Motion. Ini empat fitur baru ni bisa bafoto deng cara yang unik deng baru.
Mo coba yang baru deng jaman sekarang pung? Nanti basong samua dapa manja deng fitur AI Color Portrait pung gagah deng dia pung canggih.
Itu fitur ni bisa lacak deng kastunjuk samua warna pi tampa foto deng buat dia pung latar belakang jadi itam-puti. Ini fitur buat tampa foto jadi itu tampa su yang ada dia pung warna.
Kaslupa sa cara fideografi yang unik deng panjang, gara - gara fitur AI Monochrome Video dapa buat efek video yang unik di dalam filter jaman sekarang deng cepat. Cukup lu sonto satu kali da, OPPO Reno4 bisa buat lu pu fideo ke filem di bioskop.
Fitur Night Flare Portrait ni bisa buat fotografi pas malam - malam ni sama ke' orang - orang kamera dong yang foto. Bacampur deng efek bokeh cahaya neon yang talalu artistik, ini fitur ni buat foto malam jadi talalu jernih deng sampurna.
Mo bekin samua suasana sama ke' drama? Untuk dia pung partama teknologi 960fps AI Slow Motion ada di telpon pintar. Ini fitur ni nanti kastunjuk fideo yang pelan - pelan ni talalu ditel. Dia pu bisa tangkap 960 gambar dalam satu detik ni nanti kastunjuk fideo yang alus deng jerni di dia pung satiap garakan.
- Wujud Baru Dapa masok tanggal 24 Agustus 2020, Dapa tulis asli pake Basa Indonesiya